РЕПУБЛИКА СРБИЈA

ОПШТИНА ВЕЛИКО ГРАДИШТЕ

ОПШТИНСКА УПРАВА

Број: 404-318/13/2019-01-3

Датум: 10.01.2020.год.

Велико Градиште

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

У складу са чланом 63. став 2. Закона о јавним набавкама, потенцијални понуђач обратио се Наручиоцу са питањем у вези конкурсне документације за Израду пројектно-техничке документације за успостављање система за пречишћавање отпадних вода, редни број ЈН 91/2019, а Наручилац на основу члана 63. став 3. Закона о јавним набавкама, на питање даје следећи одговор:

**ПИТАЊЕ**:

У поглављу „Додатни услови“, тачка „Пословни капацитет“, од понуђача захтевате поседовање , цитат: *„-Понуђач поседује сертификате ISO9001,* ***ISO1401, ISO4501****“*, крај цитата.

Како не постоје стандарди ***ISO1401, ISO4501*,** већ је њихова међународна ознака другачија, молим вас да исто усагласите.

Осим тога, потребно је навести за коју област примене се траже наведени сертификати, јер свака делатност подразумева специфичности у поступку стандардизације. Рецимо, сасвим је другачији поступак сертификације за делатност прераде хране или неку другу област, итд. И на крају, у обавези сте да наведете одредницу „ **или еквивалентно“.** Према ЗЈН, не можете условљавати понуђача да поседује опрему или интелектуалну својину од стране само једне фирме (то представља дискриминацију), већ морате навести описно техничко- технолошку спецификацију траженог производа или добра и оставити могућност еквивалентних сертификата.

Износимо још један предлог. Наиме, како је око Новогодишњих и Божићних празника било доста нерадних дана а узимајући у обзир да сте захтевали банкарску гаранцију за озбиљност понуде и банкарско писмо о намерама, процедура издавања истих захтева одређено време од стране пословне банке. Неопходно је заседање кредитног одбора банке које се одржава једном седмично, најчешће четвртком, тако да је физички врло тешко да потенцијални понуђачи могу благовремено да исходују тражени документ. Наш предлог, у циљу повећања конкурентности, да рок за подношење понуда, продужите за 7.(седам) дана.

**ОДГОВОР**:

Конкурсна докуметација садржи да је Понуђач дужан да поседује сертификате ISO9001, ISO1401, ISO4501, Наручилац је у појашњењу број 404-318/7/2019-01-3 од 19.12.2019.год. године, навео да се ради о техничкој грешки и да уместо ISO1401 i ISO4501, треба доставити ISO14001 и ISO45001.

Такође је у појашњењу 404-318/8/2019-01-3 од 5.12.2019. године, на питање једног од потенцијалних понуђача које гласи „У делу додатни услови пословни капацитет тражите фотокопију важећег сертификата ИСО 45001. Да ли ће се прихватити фотокопија сертификата СРПС ОХСАС 18001:2008 датум важења 11.03.2021. године.?“, Наручилац је одговорио да прихвата и важећи сертификат   SRPS OHSAS 18001:2008, као замену за ИСО 45001.

Из напред наведеног на несумљив начин може се утврдити да Наручилац прихвата и одговарајуће стандарде сагласно члану 71. став 1. тачка 1) Закона о јавним набавкама.

Тражени стандарди морају покривати област предметне набавке.

Наручилац неће продужити рок за достављање понуда, обзиром да је у питању отворени поступак који даје сасвим довољно времена да заинтересовани понуђачи прибаве сву потребну документацију.

Комисија за јавну набавку

Весна Милановић, с.р